Diari Oficial de la Generalitat Valenciana


Sumari del DOGV 1557, del 04-06-1991 (1991/821399)

RESOLUCIÓ de 13 de maig de 1991, del Secretari General de la Conselleria de Cultura, Educació i Ciència, per la qual es classifica i s'inscriu en el Registre de Fundacions Culturals i Privades, la Fundació per a la culminació de les obres de l'Església cocatedral de Santa Maria, de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1557

Data del DOGV
:   04-06-1991

Secció del DOGV
:   ALTRES DISPOSICIONS

Número del document
:   1991/821399


Data del document
:   13-05-1991

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 13 de maig de 1991, del Secretari General de la Consellería de Cultura, Educació i Ciència, per la qual es classifica i s'inscriu en el Registre de Fundacions Culturals Privades, la Fundació per a la culminació de les obres de l'església concatedral de Santa Maria de Castelló.  
Vist l?expedient de reconeixement, classificació i inscripció en el Registre de Fundacions i Associacions Docents i Culturals Privades i Entitats Anàlogues, de la Fundació per a la culminació de les obres de la cocatedral de Santa Maria de Castelló.  
Vist que per escriptura pública núm. 263 de 29 de gener de 1990, rectificada per dues escriptures posteriors, una amb data 1 de març de 1991, núm. de protocol 553 i l'altra amb data 29 d'abril de 1991, núm. de protocol 1051, atorgades davant el notari de Castelló Sr. Francisco Lapuerta, fou instituïda la Fundació per a la culminació de les obres de la cocatedral de Santa Maria de Castelló, de la qual són fundadores les següents entitats: la Diòcesi Provincial de Segorb- Castelló; L?Ajuntament de Castelló; La Diputació Provincial de Castelló; La Cambra de Comerç,, Indústria i Navegació de Castelló; La Confederació Provincial d'Empresaris de Castelló; La Caixa d'Estalvis i Mont de Pietat de Castelló; La Caixa Rural de Sant Isidre de Castelló Societat Cooperativa de Crèdit; i la Caixa Rural Credicooperativa Societat Cooperativa de Crèdit Ltda.  
Vist que segons l'article 6 dels seus estatuts, té com a finalitat l'acabament de les obres i l?equipament de l?Església Cocatedral de Santa Maria de Castelló, per a la promoció dels valors religiosos, artístics, històrics i turístics dins del conjunt arquitectònic en que es troba ubicada.  
Vist que el capital inicial de la fundació s'eleva a un milió vuit-centes mil pessetes, aportats per les entitats fundadores i que el seu domicili queda fixat al carrer del Governador núm. 9 de Castelló.  
Vist que s'ha acreditat com cal l'acceptació dels càrrecs, per part dels membres de l?òrgan de govern de la fundació, quedant constituït inicialment per:  
- El Bisbe de la diòcesi Segorb- Castelló, Excm. i Rvdm. Sr. José Maria Cases Deordal, president.  
- L?Alcalde president de l?Ajuntament de Castelló de la Plana, l'Il·lm. Sr. Daniel Gozalbo Bellés, vice-president.  
- El President de la Diputació Provincial de Castelló l'Il·lm. Sr. Francisco Solsona Garbi.  
- El President de la Cambra de Comerç, Indústria i Navegació de Castelló, Sr. Francisco Aranós Bort.  
- El President de la Confederació d'Empresaris de Castelló, Sr. José Roca Vallés.  
- El President de la Caixa d'Estalvis i Mont de la Pietat de Castelló, Sr. Antonio- José Tirado Jiménez.  
- El President de la Caixa Rural Sant Isidre de Castelló, Sr. Luis Felip Sales.  
- El President de la Caixa Rural Credicoop., Sr. José- Maria Borras Caballer.  
Atés que aquesta conselleria és competent per a resoldre aquest expedient en virtut de les atribucions que té conferides pel Decret de Presidència de la Generalitat Valenciana 171/83 de 29 de desembre, en relació amb el Reial Decret 3066/83 de 13 d'octubre i d'acord amb l'apartat 23 de l'article 31 de l'Estatut d?autonomia de la Comunitat Valenciana, tenint en compte les finalitats que es proposa complir la fundació de referència.  
Atés que la fundació compleix les condicions i els requisits exigits pel Reglament de Fundacions Culturals Privades, ja que es tracta d'un patrimoni autònom destinat a la promoció d?activitats culturals i administrat sense finalitat de lucre pel seu òrgan de govern.  
Atés que en els estatuts de la fundació, dividits en cinc títols i trenta-vuit articles, no s'aprecia contravenció jurídica alguna.  
Atés que de l'escriptura fundacional i dels estatuts es desprèn que la fundació es pot subsumir en l'apartat 4 del Decret 2930/72 de 21 de juliol, procedint, per tant, la classificació com a fundació de promoció.  
Vistos els preceptes esmentats i els altres que resulten d'aplicació i en ús de les facultats delegades per l'ordre de 8 d'octubre de 1987 d'aquesta Conselleria de Cultura, Educació i Ciència, resolc:  
Primer. Classificar la Fundació per a la culminació de les   
obres de la Cocatedral de Santa Maria de Castelló com a culminació privada de promoció.  
Segon. Ordenar la seua inscripció en el Registre de Fundacions i Associacions Docents i Culturals Privades i Entitats Anàlogues de la Comunitat Valenciana.  
Tercer. Confiar el govern i administració de la fundació al patronat, integrat per les persones a les quals estatutàriament correspon.  
Quart. Aprovar els estatuts de la fundació.  
València, 13 de maig de 1991. - El Secretari General: Antonio Godoy Garcia.